कहा- दोनों देशों के लोगों के लिए दुआ करें; दुनिया से संघर्ष खत्म करने की अपील
Pope Francis Appeals To Russians On Ukraine War - ईस्टर के त्यौहार पर दिए मैसेज में ईसाईयों के सबसे बड़े धर्म गुरू पोप फ्रांसिस ने रूस और यूक्रेन के लोगों के लिए दुआ करने की अपील की है। अपने संदेश में पोप ने उन देशों की भी सरहाना की जिन्होंने शर्णार्थियों को पनाह दी।
ईस्टर के त्योहार पर दिए मैसेज में ईसाईयों के सबसे बड़े धर्म गुरू पोप फ्रांसिस ने रूस और यूक्रेन के लोगों के लिए दुआ करने की अपील की है। अपने संदेश में पोप ने उन देशों की भी सरहाना की जिन्होंने शरणार्थियों को पनाह दी।
ईस्टर पर दिए मैसेज में पोप ने दुनिया में लड़ी जा रही सभी जंग खत्म करने की अपील की। व्हील चेयर पर बैठकर दी गई स्पीच में पोप ने कहा, "शांति हासिल करने की राह पर यूक्रेन के लोगों की मदद करें और रूस के लोगों पर भी दुआएं बनीं रहें।
सीरिया-तुर्किये भूकंप में जान गंवाने वालों को श्रद्धांजलि दी
पोप ने कहा, मैं उन लोगों के लिए दुआ करता हैं जिन्होंने जंग में अपने लोगों को खोया है, उम्मीद करता हूं कि जंग के कैदी जल्द अपने घर अपने परिवारों के पास लौट पाएंगे।" पोप फ्रांसिस ने सीरिया और तुर्किये में आए भूकंप में जान गंवाने वाले और उनके परिवार के लिए अमन की कामना की।
वेटिकन में 8 हजार लोगों के सामने हुआ पोप का भाषण
पोप ने वेटिकन सिटी के सेंट पीटर्स बैसिलिका चर्च में अपना भाषण दिया। इससे पहले पोप ने चर्च की सालों पुरानी परंपरा के मुताबिक एक बड़ी कैंडल जलाई। इसके बाद उन्हें व्हील चेयर पर भाषण के लिए वहां मौजूद लोगों के सामने लाया गया।
पांच तस्वीरों में वेटिकन का ईस्टर सेलिब्रेशन देखें...
ईसा मसीह के पुनर्जीवित होने की खुशी में मनाते हैं ईस्टर
ईस्टर ईसाई धर्म के महत्वपूर्ण पर्वों में से एक है। ईसा मसीह के पुनर्जीवित होने की खुशी में ईस्टर पर्व मनाया जाता है। ईसाई धर्म की मान्यताओं के अनुसार गुड फ्राइडे के तीसरे दिन ईसा मसीह दोबारा जीवित हो गए थे, जिसे ईसाई धर्म के लोग ईस्टर संडे के नाम से मनाते हैं।
माना जाता है कि पुनर्जन्म के बाद ईसा मसीह करीब 40 दिन तक अपने शिष्यों के साथ रहे थे। इसके बाद वे हमेशा के लिए स्वर्ग चले गए थे।